b'\n_START_ARTICLE_\nRytis Rimdeika\n_START_PARAGRAPH_\nRytis Rimdeika (g. 1966\xc2\xa0m. gegu\xc5\xbe\xc4\x97s 2 d. Kaune)\xc2\xa0\xe2\x80\x93 Lietuvos gydytojas ir mokslininkas, medicinos moksl\xc5\xb3 daktaras, profesorius.\n_START_SECTION_\nBiografija\n_START_PARAGRAPH_\n1984\xe2\x80\x931990\xc2\xa0m. studijavo Kauno medicinos akademijoje,_NEWLINE_1995\xe2\x80\x931999\xc2\xa0m. Kauno medicinos universiteto Chirurgijos klinikoje t\xc4\x99s\xc4\x97 doktorant\xc5\xabr\xc4\x85._NEWLINE_Nuo 1990\xc2\xa0m. gydytojas chirurgas, plastin\xc4\x97s ir rekonstrukcin\xc4\x97s chirurgijos gydytojas Kauno akademin\xc4\x97se klinikose, Plastin\xc4\x97s chirurgijos ir nudegim\xc5\xb3 skyriuje._NEWLINE_2001\xe2\x80\x932006\xc2\xa0m.- Kauno medicinos universiteto klinik\xc5\xb3 (KMUK) Plastin\xc4\x97s chirurgijos ir nudegim\xc5\xb3 skyriaus vadovas, o nuo 2006 m.\xc2\xa0\xe2\x80\x93 Plastin\xc4\x97s ir rekonstrukcin\xc4\x97s chirurgijos klinikos vadovas_NEWLINE_1997\xe2\x80\x932007\xc2\xa0m. KMUK (dabartini\xc5\xb3 LSMUL Kauno klinik\xc5\xb3) koordinatorius operacinei medicinai,_NEWLINE_2007\xe2\x80\x932013\xc2\xa0m. direktorius operacinei medicinai._NEWLINE_Dr. R.Rimdeika 1999\xc2\xa0m. apgyn\xc4\x97 medicinos daktaro disertacij\xc4\x85 \xe2\x80\x9eChirurgini\xc5\xb3 metod\xc5\xb3 veiksmingumas gydant riboto ploto gilius nudegimus\xe2\x80\x9c. Nuo 1995 m. dirba pedagogin\xc4\xaf darb\xc4\x85 Kauno medicinos universitete asistento, nuo 1999\xc2\xa0m. lektoriaus, nuo 2002 m. docento, nuo 2006\xc2\xa0m.\xc2\xa0\xe2\x80\x93 profesoriaus pareigose.\n_START_SECTION_\nDarbin\xc4\x97 veikla\n_START_PARAGRAPH_\nGyd. R.Rimdeika pareng\xc4\x97 ir \xc4\xafdieg\xc4\x97 \xc4\xaf praktik\xc4\x85 daug gydymo metodik\xc5\xb3, paruo\xc5\xa1\xc4\x97 mokini\xc5\xb3, sub\xc5\xabr\xc4\x97 kvalifikuot\xc4\x85 medik\xc5\xb3 kolektyv\xc4\x85, yra 15 apgint\xc5\xb3 mokslo disertacij\xc5\xb3 vadovas ir konsultantas, gynimo taryb\xc5\xb3 narys._NEWLINE_Jam vadovaujant nuo Lietuvos Sveikatos Moksl\xc5\xb3 Universiteto ligonin\xc4\x97s Kauno klinik\xc5\xb3 Plastin\xc4\x97s chirurgijos ir nudegim\xc5\xb3 skyrius tapo centru, kuris yra gerai \xc5\xbeinomas Europos S\xc4\x85jungos \xc5\xa1alyse._NEWLINE_R.Rimdeika- aktyvus mokslininkas. Jis organizuoja ir vadovauja moksliniam darbui rekonstrukcin\xc4\x97s nudegim\xc5\xb3 ir \xc5\xbeaizd\xc5\xb3 chirurgijos tematika, dalyvauja tarptautiniuose moksliniuose projektuose ir klinikiniuose vaist\xc5\xb3 bei medicinos priemoni\xc5\xb3 tyrimuose._NEWLINE_Tarptautiniuose mokslo suva\xc5\xbeiavimuose gyd. R.Rimdeika yra skait\xc4\x99s per 300 prane\xc5\xa1im\xc5\xb3 ir kviestini\xc5\xb3 paskait\xc5\xb3, pirmininkav\xc4\x99s mokslin\xc4\x97ms sesijoms._NEWLINE_Gydytojas taip pat dirba \xc4\xafvairiose mokslin\xc4\x97se programose, yra mokslo \xc5\xbeurnal\xc5\xb3 Medicina (Elsevier), European Journal of Plastic and Reconstructive Surgery (Springer), Lietuvos Chirurgija (Vilnius,NVI), Novosti Khirurgii (Vitebsk), EWMA Journal (Copenhagen) mokslini\xc5\xb3 redakcij\xc5\xb3 narys ir recenzentas.\n_START_SECTION_\nNaryst\xc4\x97 profesin\xc4\x97se organizacijose\n_START_PARAGRAPH_\nEuropos Plastin\xc4\x97s ir rekonstrukcin\xc4\x97s chirurgijos draugijos (ESPRAS) valdybos narys 2008\xe2\x80\x932018\xc2\xa0m._NEWLINE__NEWLINE_Europos \xc5\xbeaizd\xc5\xb3 gydymo asociacijos (EWMA) valdybos narys 2008\xe2\x80\x932014\xc2\xa0m._NEWLINE__NEWLINE_Lietuvos Plastin\xc4\x97s ir rekonstrukcin\xc4\x97s chirurgijos draugijos atstovas tarptautin\xc4\x97se organizacijose._NEWLINE__NEWLINE_Lietuvos \xc5\xbdaizd\xc5\xb3 gydymo asociacijos prezidentas 2005\xe2\x80\x932015\xc2\xa0m._NEWLINE__NEWLINE_Europos nudegim\xc5\xb3 asociacijos (EBA) tikrasis narys._NEWLINE__NEWLINE_Tarptautin\xc4\x97s nudegim\xc5\xb3 traum\xc5\xb3 draugijos (ISBI) narys.\n_START_SECTION_\nSta\xc5\xbeuot\xc4\x97s\n_START_PARAGRAPH_\nMaskvos Vi\xc5\xa1nevskio chirurgijos institute (Rusija)_NEWLINE__NEWLINE_Beverwijk ligonin\xc4\x97je ir Europos odos banke (Nyderlandai)_NEWLINE__NEWLINE_Link\xc3\xb6ping universitete (\xc5\xa0vedija)_NEWLINE__NEWLINE_Bochum universiteto ligonin\xc4\x97je (Vokietija)_NEWLINE_Vejle apskr. ligonin\xc4\x97je (Danija)_NEWLINE__NEWLINE_Gento universiteto ligonin\xc4\x97je (Belgija) ir kituose medicinos centruose.\n_START_SECTION_\nKita veikla\n_START_PARAGRAPH_\n2000\xe2\x80\x932014\xc2\xa0m. Kauno medicinos universiteto Tarybos ir Lietuvos sveikatos moksl\xc5\xb3 universiteto Senato narys, Medicinos audito inspekcijos prie Lietuvos Respublikos sveikatos apsaugos ministerijos (LR SAM)viestinis ekspertas, SAM kolegijos ir \xc4\xafvairi\xc5\xb3 darbo grupi\xc5\xb3 narys, buvo \xc4\x99sauno miesto Mero patar\xc4\x97ju sveikatos klausimais.\n_START_SECTION_\nPasiekimai ir apdovanojimai\n_START_PARAGRAPH_\n1999\xc2\xa0m. ir 2015\xc2\xa0m. apdovanotas LR Sveikatos apsaugos ministro garb\xc4\x97s ra\xc5\xa1tais._NEWLINE__NEWLINE_2002\xc2\xa0m. \xc4\xafteiktas Kauno miesto \xe2\x80\x9eGerumo plytos\xe2\x80\x9c (\xe2\x80\x9eGerumo kristalo\xe2\x80\x9c) apdovanojimas._NEWLINE__NEWLINE_2006\xc2\xa0m. \xc4\xafteiktas Kauno miesto "Sveikatos riterio\xe2\x80\x9c apdovanojimas._NEWLINE__NEWLINE_2012\xc2\xa0m. LR SAM \xc4\xafteiktas nusipelniusio Lietuvos gydytojo garb\xc4\x97s \xc5\xbeenklas ir suteiktas nusipelniusio Lietuvos gydytojo vardas.'